Նա նշեց, որ պետական բյուջեի հնարավորություններն այնքան չեն, որ մենք կարողանանք ակնկալել թռիչքային զարգացումներ: «Այստեղ խնդիրն այն է, որ պետությունը պետք է ստեղծի այնպիսի պայմաններ, որպեսզի և՛ տեղական, և՛ օտարերկրյա ներդրողներն իրենք շահագրգիռ լինեն Հայաստանում նոր զարգացումների համար: Եթե մենք ունենանք լուրջ հաջողություններ ոլորտում, այդտեղ գերակշիռ մասը պետք է պայմանավորված լինի մասնավոր ընկերությունների զարգացման ծրագրերով, բայց եթե կառավարությունը այնպիսի պայմաններ չստեղծի, որ մոտիվացված զգա մասնավոր հատվածը, լուրջ զարգացումներ չենք ունենա»,- ասաց նա: